Odense Adresse-Contoirs Efterretninger, 1835-04-03
Spanien. Desværre var det ikke nogen overdreven Skildring, "Gazette" gav af Minas haarde Færd imod Carlisterne i Lecarroz, idet den meldte, at han stak den hele Bye i Brand og lod hver femte Jndvaaner skyde og Resten bagbundne slæbes til Pampelona. J en Proklamation til Navarreserne beretter han dem selv denne sin grumme Handlemaade, og truer Alle, som yde Carlisterne nogensomhelst Bistand, med samme Skjebne. Skrækkeligt vidt maa det være kommet, inden den ellers saa ædle og humane Mina har kunnet bringe over sit Hjerte, ved slige Midler at fremme den Sag, han anseer for den gode, og hvorved han har maattet saare Følelsen hos hver den, der hidtil stedse nævnede hans Navn med Ærefrygt. - J sin Triumf herover gaaer Gazette nu endog saa vidt, at den roser sumalacarreguis Menneskelighed, skjøndt han, ifølge hans egne Beretninger, stedse har ladet alle Krigsfanger skyde, og saaledes ogsaa nylig Oberstlieutenant D. Jose Echevarria. En anden Carlisthøvding, ved Navn Gran driver sit Uvæsen i Katalonien, især i Egnen af Vich. Den 8 Marts lod han i et Landsted en Proklamation opslaae til Fordeel for Don Carlos, og Eieren true med Døden, dersom Man rev den ned. Paa dennes bemærkning, at der forestod ham samme Straf fra Regjeringens Side, dersom han lod den sidde, svarede Gran, at han gjorde dog klogere i at adlyde ham; thi han vilde ellers uden videre lade ham skyde, imedens Regjeringen maatte iagttage lovlige Former, Enhver Menneskeven maa ønske, at Alt maa opbydes, for at gjøre Ende paa en Krig, hvor det paa begge Sider er gaaet til slige Yderligheder; og fra dette Synspunkt er det glædeligt at erfare, at den nye Krigsminister, General Valdes, anstrænger sig over er Bols ordentligt, for at naae dette Maal. Siden Borgerkrigens Begyndelse ere allene 787 af Dronningens Officerer faldne; at besætte disses Pladser med duelige Mænd er en vigtig Gjenstand for hans Omhu. Dernæst lader han alle Tropper fra hele Landet rykke til Navarra. Alle Generalkapitainer ere gjorte ansvarlige for hver Soldat, som de holde tilbage. Overalt maae Militserne gjøre den lokale Tjeneste, indtil de nye Udskrevne ere indøvede. Madrid selv mister sin hele Garnison, hvilket endnu aldrig har været Tilfældet; Militserne gjøre Vagt, og for at lette Alt, ere mange Poster inddragne. Saaledes erholde Generalerne ikke længere Skildvagt. Dronningen vilde gaae til Aranjue; men Valde, erklærede hende, at 1500 Md. vare nødvendige til at dække denne Residents, og at han ikke kunde undvære disse. Hun bliver da i Madrid. J denne Henseende roses Valdes almindeligen, og Man lover sig det bedste Resultat af Nordarmeens Operationer; derimod gjorde Man spydige bemærkninger over, at han, der ellers ansaaes for saa liberal, havde strængt forbudt Tropperne alle Udraab, patriotiske og Krigs=Sange. Den Uvillie, dette Forbud har vakt, skal imidlertid have bevæget ham til, at søge at formaae Regentinden til, officielt at erklære Riegohymnen for en spansk Nationalsang. - Fra selve Krigsskuepladsen meldes, at Mina den 20de er afgaaet fra Elisondo og har ført de Jnsurgenterne fratagne Kanoner, samt Fangerne med sig. Han har efterladt General Barena med 8 Batailloner i Bastandalen, hvor han har hvervet Frivillige. Jernstøberiet i Donal-Maria, Krudtmøllen i Estevan og flere Huse i Actz ere paa hans befaling lagte i Aske. San Este van, Urdach, Roncevaur og Burgette skulle erholde Besætninger og befæstes. - Espartero skal være rykket ind i Bil bar, efterat have adspredt de i Omegnen værende Bander.